**4. SZÁMÚ MELLÉKLET**

**A BELFÖLDI KÖZFORGALMÚ MENETREND SZERINTI ORSZÁGOS, REGIONÁLIS ÉS ELŐVÁROSI - ÖSSZEFOGLALÓAN HELYKÖZI - AUTÓBUSZ-KÖZLEKEDÉS LEGMAGASABB DÍJAIRÓL**

Tartalom

[1. A belföldi helyközi (távolsági) menetrend szerinti személyszállítás díjai 3](#_Toc168409974)

[1.1. A díjmegállapítás alapjai 3](#_Toc168409975)

[1.2. A díjak meghatározásának egyéb feltételei 3](#_Toc168409976)

[2. Az utazás távolsága vagy a beutazható terület 4](#_Toc168409977)

[2.1. Az utazás távolságának vagy a beutazható területnek a meghatározása 4](#_Toc168409978)

[2.2. Kilométer övezetes díjszabású díjtermékek esetén az egyes résztávolságok külön-külön történő figyelembevétele 4](#_Toc168409979)

[3. A menetdíj megfizetésének szabályai 4](#_Toc168409980)

[3.1. A menetdíj megfizetése 4](#_Toc168409981)

[3.2. Egyszeri (igény esetén átszállásos) utazásra érvényes menetjegy érvényessége 4](#_Toc168409982)

[3.3. A napijegyek érvényessége 5](#_Toc168409983)

[3.4. 30 napos bérletek érvényessége 5](#_Toc168409984)

[4. Budapest közigazgatási határán belüli helyi utazás 5](#_Toc168409985)

[5. A menetjegyre vonatkozó előírások 6](#_Toc168409986)

[5.1. A menetjegy érvényessége 6](#_Toc168409987)

[5.2. A menetjegy kötelező adatai 6](#_Toc168409988)

[5.3. A fel nem használt menetjegyek 6](#_Toc168409989)

[6. Kézipoggyász-, csomag- és kerékpár-szállítás, valamint útipoggyász fuvarozásának díja 6](#_Toc168409990)

[7. Élő állatok szállításának díja 7](#_Toc168409991)

[8. Pótdíjak 7](#_Toc168409992)

[8.1. A pótdíjfizetés alapesetei 7](#_Toc168409993)

[8.2. Az emelt szintű pótdíj fizetése 8](#_Toc168409994)

[8.3. Az utólagos menetjegy-bemutatási díj 8](#_Toc168409995)

[8.4. A pótdíj fizetéséhez kapcsolódó egyéb szabályok 8](#_Toc168409996)

[1. számú függelék – Menetjegy és bérlet díjtermékek árai 9](#_Toc168409997)

[2. számú függelék – Egyéb díjak 17](#_Toc168409998)

[3. számú függelék – Tájékoztató Budapest-bérletről 18](#_Toc168409999)

[4. számú függelék – A Budapest közigazgatási határát átlépő, vagy csak azon kívül közlekedő környéki (agglomerációs) autóbuszjáratokon elfogadott díjtermékek meghatározása (Budakeszi, Budaörs, Diósd, Gyál, Nagykovácsi, Pécel, Remeteszőlős, Solymár, Szigetszentmiklós és Törökbálint településekre) 19](#_Toc168410000)

# 1. A belföldi helyközi (távolsági) menetrend szerinti személyszállítás díjai

## 1.1. A díjmegállapítás alapjai

Az országos, regionális, elővárosi (továbbiakban: helyközi) menetrend szerinti autóbusszal végzett személyszállításért járó legmagasabb díjat

*a)* az utazás távolsága – amennyiben az meghatározott – vagy a beutazható terület,

*b)* a közforgalmú személyszállítási utazási kedvezményekről szóló jogszabályok alapján az utast megillető kedvezmények,

c) a szolgáltatás minősége,

d) és egyéb jellemzők (betéréssel történő közlekedés, élőállat szállítás, stb.)

figyelembevételével a *függelékekben foglaltak* szerint kell megállapítani.

## 1.2. A díjak meghatározásának egyéb feltételei

Az utazás távolságát a menetrend alapján, a 2. pontban foglaltakra figyelemmel kell meghatározni. A szolgáltatók üzletpolitikai céllal az *1.* és *2. számú függelékekben* meghatározottnál alacsonyabb menetdíjat is alkalmazhatnak, amennyiben az az ellátásért felelős részéről előzetesen jóváhagyásra került.

Az *1-2. számú függelékekben* meghatározott díjak az általános forgalmi adó összegét is tartalmazzák.

A 4. pontban meghatározottakon kívüli esetekben a személyszállítási szolgáltatásokról szóló 2012. évi XLI. törvény alapján az önkormányzat és a helyközi közlekedésért felelős miniszter írásos megállapodása esetén, helyközi és helyi tarifával igénybe vehető járatokon, a helyi viszonylatú utazásoknál a mindenkor meghirdetett helyközi, valamint a helyi járatokra érvényes tarifát és az állam által jogszabályban meghirdetett utazási kedvezményeket kell alkalmazni. A helyi tarifa alkalmazása az elővételben megváltott helyi menet- és bérletjegyek, díjtermékek fedélzeten történő használatát és elfogadását jelenti. A helyközi járatokon történő utazáskor a helyi járatokon érvényes kedvezmények igénybevétele a kedvezményes utazásra jogosító igazolványok, igazolások birtokában történhet. Helyközi járaton csak helyközi díjtermék értékesíthető, a helyi szakaszon történő utazáskor is. A teljes helyközi szakaszra helyközi utazásra jogosító díjtermékeket kötelező értékesíteni akkor is, ha a leutazni kívánt viszonylat településen belüli része helyi díjtermékkel fedezett. A helyi tarifa alkalmazásával összefüggő szociálpolitikai menetdíj-támogatás igénybevételi rendje a vonatkozó jogszabályi előírásoknak megfelelően történik.

Az e mellékletben meghatározott díjszabási övezeteket a helyközi autóbusz-közlekedést végző közlekedési szolgáltatók a mérésügyről szóló 1991. évi XLV. törvény 6. §-ában foglaltakkal összhangban megállapított távolságadatokra figyelemmel alkalmazzák.

# 2. Az utazás távolsága vagy a beutazható terület

## 2.1. Az utazás távolságának vagy a beutazható területnek a meghatározása

Az utazás távolságát - a 2.2. pontban meghatározott kivétellel - az induló és a célállomás közötti vonalszakaszok menetrendben feltüntetett résztávolságainak összeadásával kell megállapítani. Az utazás távolságát vagy a beutazható területet a szolgáltató (a továbbiakban: Szolgáltató) a Díjszabásában adja meg és az ott meghatározott módon hirdeti meg.

## 2.2. Kilométer övezetes díjszabású díjtermékek esetén az egyes résztávolságok külön-külön történő figyelembevétele

Külön-külön kell az egyes résztávolságokat figyelembe venni

*a)* az azonos útvonalon ellentétes irányban (oda- és visszaútban ismételten) megtett vonalszakaszokon az ismételt utazás kezdőpontjától,

*b)* vasútról autóbuszra vagy autóbuszról vasútra való átszállással (kombináltan) történő utazáskor a vasúti és autóbusszal utazás résztávolságait,

*c)* átszállással történő autóbuszos utazásoknál, az egyes autóbuszjáratokkal megtett résztávolságokat, kivéve a megrendelő (továbbiakban: Megrendelő) engedélye esetén egyes értékesítési csatornákon/értékesítő partnernél. A kivételekről a Szolgáltató Üzletszabályzatában ad részletes tájékoztatást.

# 3. A menetdíj megfizetésének szabályai

## 3.1. A menetdíj megfizetése

A menetdíjat az utazás megkezdése előtt, legkésőbb az autóbuszon kell megfizetni. Az egyszeri utazásra kiadott menetjegy, vonaljegy, illetve a többszöri utazásra kiadott napijegy, 30 napos, vagy hosszabb időtartamra kiadott bérlet (a továbbiakban együtt: menetjegy) a menetdíj megfizetését bizonyítja.

Az érvényes menetjegy az utazási jogosultságot igazolja. A belföldi helyközi menetrend szerinti autóbusszal végzett személyszállítás csak érvényes, utazásra jogosító okmánnyal (menetjeggyel vagy más, a jogosultságot igazoló okmánnyal) vehető igénybe.

Csoportos utazásra menetjegy járművön való kiszolgáltatását a Szolgáltató az Üzletszabályzatában – a Megrendelő előzetes jóváhagyásával – kizárhatja.

A menetjegyek kedvezményes változatát a közforgalmú személyszállítási utazási kedvezményekről szóló 38/2024. (II. 29.) Kormányrendelet előírásai alapján lehet megváltani és felhasználni utazásra.

## 3.2. Egyszeri (igény esetén átszállásos) utazásra érvényes menetjegy érvényessége

Az egyszeri utazásra érvényes menetjegy kiváltható:

* adott járatra, viszonylatra, indulási időre,
* adott időintervallumra,
* felhasználáskor azonnali érvényesítéssel (vonaljegy).

Az egyszeri utazásra érvényes menetjegy az azon feltüntetettnél hosszabb belföldi utazás menetdíjának részbeni fedezésére felhasználható.

## 3.3. A napijegyek érvényessége

A napijegyek 24 órás érvényességűek:

* elővételi pénztárban az utas által választott időpont + 23:59 perc
* fedélzeten az értékesítés időpontja + 23:59 perc

Az értékesítés időpontjánál korábbi érvényességi kezdet nincs.

A napijegyek a Díjszabásban meghirdetett feltételek szerint meghatározott időtartamon és területen belül korlátlan számú utazásra érvényesek.

## 3.4. 30 napos bérletek érvényessége

A 30 napos bérlet bármely kezdőnappal kiváltható, és a kezdőnapon 0 órától a tárgyhónapot követő hónap azonos napját megelőző napon 24 óráig jogosít utazásra. A 30 napos bérlet legfeljebb 60 napra előre váltható meg.

A Megrendelő előzetes engedélye alapján a Szolgáltató köteles utazásra jogosító okmányként elfogadni azokat a díjtermékeket, melyeket más szolgáltatók adnak ki, amennyiben erről előzetes megállapodást kötött, és azt a Megrendelő is jóváhagyta. Az ilyen jellegű menetjegy elfogadásról a Szolgáltató köteles a honlapján mindig naprakész tájékoztatást adni.

A bérletek a Díjszabásban meghirdetett feltételek szerint meghatározott időtartamon és területen belül korlátlan számú utazásra érvényesek.

A bérletet az utazást megelőzően kell megvásárolni. A bérletvásárlás feltételeit és a felhasználási szabályokat a Szolgáltató Díjszabásában köteles meghirdetni. A több szolgáltatóra érvényes területalapú kerékpár bérlet a Szolgáltató járatain nem használható.

A Megrendelő előzetes engedélye alapján a Szolgáltató 30 napnál hosszabb időtartamra érvényes bérleteket is értékesíthet.

# 4. Budapest közigazgatási határán belüli helyi utazás

Budapest közigazgatási határán belüli helyi utazásra minden, Budapesten több megállóhellyel rendelkező helyközi (országos, regionális, elővárosi) autóbuszvonalon a Fővárosi Önkormányzat rendeletében meghatározott Budapest-bérletek és a BKK Zrt. által kiadott egy, vagy több napos rendezvényjegyek is érvényesek.

# 5. A menetjegyre vonatkozó előírások

## 5.1. A menetjegy érvényessége

A belföldi helyközi utazásra váltott menetjegy a nemzetközi forgalomban történő utazásra nem érvényes.

Az érvényesség részletes feltételeit jogszabály és a Szolgáltató által kiadott és nyilvánossá tett Díjszabás, valamint Üzletszabályzat határozza meg.

## 5.2. A menetjegy kötelező adatai

A menetjegyen – annak típusától függően – a Szolgáltató köteles feltüntetni az utazás távolságát, vagy a területi érvényességet, a menetjegy érvényességének időtartamát, valamint a fizetett menetdíj összegét.

## 5.3. A fel nem használt menetjegyek

Az utazásra fel nem használt menetjegy árát a Szolgáltató az Üzletszabályzatban foglalt feltételek teljesülése esetén visszatéríti. Az utas kérésére az 50 km-nél nagyobb távolságú egyszeri utazásra szóló menetjegy érvényességi idején belül annak visszaváltását, az érvényesség időtartamának megváltoztatását, az útvonal, illetőleg a célállomás módosítását a Szolgáltató a jegy érvényességi idejének lejártáig, illetve a meghatározott naptári napra és járatra kiadott jegyek esetében a járat elindulása előtt köteles elvégezni.

A módosításért vagy visszaváltásért – kezelési költség címén – a Szolgáltató a menetjegy árának legfeljebb 20%-át számíthatja fel.

# 6. Kézipoggyász-, csomag- és kerékpár-szállítás, valamint útipoggyász fuvarozásának díja

Az utas autóbusszal díjmentesen legfeljebb 10 kg kézipoggyászt vihet magával az autóbuszba. Az autóbuszba (egyes kézipoggyászokra vonatkozó, üzletszabályzatban meghirdetett különleges feltételek szerint) bevitt kézipoggyász, továbbá a kézipoggyásznál nagyobb tömegű vagy terjedelmű útipoggyász, valamint a csomagtérben szállított összecsukható kerékpár továbbításáért az útipoggyász-fuvarozás *2. számú függelék* 1. pont szerinti díját kell megfizetni.

Kerékpár a kerékpár szállítására alkalmas autóbuszokon, illetve vonóhorgos szállító eszközökön szállítható, az alkalmasságot a Szolgáltató köteles a menetrendben és az autóbuszokon feltüntetni. A kerékpár ily módon történő szállításáért a *2. számú függelék* 2. pont szerinti díját kell megfizetni.

A több szolgáltatóra érvényes területalapú kerékpár bérlet a Szolgáltató járatain nem használható.

A külön szerződés alapján végzett, az autóbusz csomagterében elhelyezett csomagok fuvarozásának díját a *2. számú függelék* alapján kell megállapítani.

Az útipoggyász fuvarozásának távolsága az utas utazási távolságával azonos.

# 7. Élő állatok szállításának díja

Az állatok szállítása megfelelő eszközökben (tartály, kalitka, kosár, doboz, stb.) a kézipoggyászhoz hasonló feltételek mellett történhet díjmentesen. Az autóbuszon pórázon, szájkosárral szállított kutyáért viszonylattól függetlenül a *2. számú függelék* 1. pont szerinti díját kell megfizetni, kivéve Budapest közigazgatási határon belül történő szállításkor, mely ingyenes.

A segítő kutya kiképzésének, vizsgáztatásának és alkalmazhatóságának szabályairól szóló rendelet szerinti segítő kutya, továbbá a rendőrségi (vám- és pénzügyőrségi) szolgálati kutya szállítása díjtalan.

A kézipoggyász, az autóbuszba bevitt, a kézipoggyásznál nagyobb tömegű vagy terjedelmű csomagok az útipoggyász és a jelen pontban nem említett élő állat szállításának, fuvarozásának az itt nem szabályozott egyéb feltételeit külön jogszabály, valamint a Szolgáltató által kiadott utazási feltételek tartalmazzák.

# 8. Pótdíjak

## 8.1. A pótdíjfizetés alapesetei

A megállapított menetdíjon felül 25 000 forint – helyszíni és 3 munkanapon belüli megfizetés esetén 12 000 forint – pótdíjat köteles fizetni, aki

*a)* autóbuszon tovább utazik annál a távolságnál, mint amelyre a menetjegye érvényes, kivéve, ha az első jegyellenőrzést megelőzően a továbbutazás tényét önként jelzi a gépjárművezetőnek, és a távolság különbözetre a menetjegyet megváltja,

*b)* autóbuszon jegy nélkül, érvénytelen jeggyel, bérlettel vagy érvénytelen utazási igazolvánnyal kísérli meg az utazást,

*c)* érvénytelen (pl. lejárt érvényességű) kedvezményre jogosító igazolvánnyal, igazolással veszi igénybe a kedvezményt,

*d)* az utazási kedvezményt jogosulatlanul veszi igénybe, vagy jogosultságát az előírt módon igazolni nem tudja,

*e)* a menetjegyet vagy az egyéb utazásra jogosító igazolványt megrongálva, vagy meghamisítva használja fel,

*f)* a névre szóló menetjegyet, bérletét vagy más, utazásra vagy kedvezmény igénybevételére jogosító igazolványát, igazolását arra jogosulatlan részére felhasználásra átadja vagy a más nevére szóló ilyen okmányokat felhasználja,

*g)* a jegyvizsgálatot megakadályozza, vagy a jegyvizsgálathoz szükséges személyes adatainak eltitkolása miatt hatósági eljárás igénybevételét teszi szükségessé,

*h)* az utazási feltételeket a jelen pontban külön nem szabályozott módon megsérti, különösen, ha olyan tárgyat vagy élő állatot visz be a járműbe (ad át szállításra), amely kézipoggyászként (útipoggyászként vagy csomagként) a járaton nem szállítható,

*i)* a járművet poggyászával, kerékpárjával, ruházatával vagy más módon beszennyezi,

*j)* a dohányzási tilalmat megszegi és járművön, állomási és utasforgalmi területen dohányzik,

k) ittas vagy bódult állapota miatt az utazás rendjét és biztonságát veszélyezteti,

*l)* a külön jogszabályban előírt járványügyi védekezésre vonatkozó magatartási szabályokat nem tartja be.

## 8.2. Az emelt szintű pótdíj fizetése

A megállapított menetdíj vagy pótjegy díján felül 50 000 forint pótdíjat fizet az, aki a 8.1. pontban meghatározott fizetési kötelezettségének a pótdíjazástól számított 30 napon belül nem tesz eleget.

## 8.3. Az utólagos menetjegy-bemutatási díj

A pótdíj helyett 2 500 forint utólagos menetjegy-bemutatási díjat köteles fizetni, aki az utazásakor már korábban megváltott, az adott utazásra jogosító menetjeggyel, nevére szóló bérlettel, félhavi bérlettel, más érvényes utazási igazolvánnyal vagy kedvezményre jogosító, jogszabály alapján kiadott, vagy a Szolgáltató belső szabályzatában meghatározott igazolvánnyal, igazolással rendelkezik, de azt az utazás alkalmával az ellenőrzéskor felmutatni nem tudja, feltéve, ha azt utólag, az utazás napjától számított 15 napon belül a Szolgáltató Üzletszabályzatában előírt módon bemutatja. Menetjegy-bemutatási díj fizetése esetén is meg kell fizetni a még meg nem fizetett menetdíjat. A Szolgáltató a bemutatás során visszatéríti a megfizetett menetdíj, pótdíj és a helyes menetdíj vagy a bemutatási díj különbözetét.

## 8.4. A pótdíj fizetéséhez kapcsolódó egyéb szabályok

Az egyes menetjegyek, bérletek és más utazási igazolványok érvénytelenségének eseteit részletesen a Szolgáltató díjszabási kiadványai tartalmazzák.

# 1. számú függelék – Menetjegy és bérlet díjtermékek árai

**1. Egy útra szóló helyközi (távolsági) menetdíjak (forintban)**

|  |  |  |  |
| --- | --- | --- | --- |
|  | A | B | D |
| 1. | Távolság  (km) | Teljes árú menetjegy az autóbusz-közlekedésben | 50%-os kedvezményes menetjegy az  autóbusz-közlekedésben |
| 2. | 0,0 – 10 | 400 | 200 |
| 3. | 10,1 – 15 | 450 | 225 |
| 4. | 15,1 – 20 | 500 | 250 |
| 5. | 20,1 – 25 | 550 | 275 |
|  |  |  |  |
| 6. | 25.1 – 30 | 600 | 300 |
| 7. | 30,1 – 35 | 650 | 325 |
| 8. | 35,1 – 40 | 745 | 375 |
| 9. | 40,1 – 45 | 840 | 420 |
| 10. | 45,1 – 50 | 930 | 465 |
|  |  |  |  |
| 11. | 50,1 – 60 | 1 120 | 560 |
| 12. | 60,1 – 70 | 1 300 | 650 |
| 13. | 70,1 – 80 | 1 490 | 745 |
| 14. | 80,1 – 90 | 1 680 | 840 |
| 15. | 90,1 – 100 | 1 860 | 930 |
|  |  |  |  |
| 16. | 100,1 – 120 | 2 200 | 1 100 |
| 17. | 120,1 – 140 | 2 520 | 1 260 |
| 18. | 140,1 – 160 | 2 830 | 1 420 |
| 19. | 160,1 – 180 | 3 130 | 1 570 |
| 20. | 180,1 – 200 | 3 410 | 1 710 |
|  |  |  |  |
| 21. | 200,1 – 220 | 3 690 | 1 850 |
| 22. | 220,1 – 240 | 3 950 | 1 980 |
| 23. | 240,1 – 260 | 4 200 | 2 100 |
| 24. | 260,1 – 280 | 4 430 | 2 220 |
| 25. | 280,1 – 300 | 4 660 | 2 330 |
|  |  |  |  |
| 26. | 300,1 – 350 | 5 160 | 2 580 |
| 27. | 350,1 – 400 | 5 590 | 2 800 |
| 28. | 400,1 – 450 | 5 940 | 2 970 |
| 29. | 450,1 – 500 | 6 210 | 3 110 |
|  |  |  |  |
| 30. | 500 felett | 6 400 | 3 200 |

Egyes, a Szolgáltató által kijelölt, és a Minisztériummal előzetesen egyeztetett helyközi vonalakra, vonalak járataira – egyes megállóhelyek szükség szerinti kizárásával – opcionálisan helyjegy váltható, kizárólag elővételben, a Szolgáltató pénztáraiban, egyes automatákból, a jegy.mav.hu weboldalon és a MÁV-Appban.

A helyjegy kizárólag arra a viszonylatra, távolságra, járatra és időtartamra érvényes, amelyre azt megvásárolták.

A helyjegy ára minden érintett utazásra egységesen 300 Ft, a díjból kedvezmény nem vehető igénybe, kivéve az online értékesítési csatornákon (jegy.mav.hu és MÁV-App oldalon) történő vásárláskor, mely esetben a kedvezmény 5%.

A helyjegy minden díjtermék mellé megvásárolható – akár a díjtermék vásárlásától elkülönült tranzakcióban, önállóan is. Igény esetén jogszabályban nevesített ingyenes utazási lehetőséggel bíró utas számára is megvehető.

A helyjegy önmagában utazásra nem jogosít, kizárólag másik díjtermékkel, díjmentes utazásra jogosító igazolvánnyal, igazolással együtt érvényes. Egy utas számára egy helyjegy vásárolható adott járatra.

A helyjegy árát a Szolgáltató kezelési költség levonásával visszatéríti az Üzletszabályzatában meghatározott feltételek szerint.

**2. Napijegyek díja (forintban)**

* Vármegye24 : 999 Ft
* Magyarország24 : 4.999 Ft

A napijegyekből további kedvezmény nem vehető igénybe, csak teljes árú változat érhető el.

A Vármegye24 napijegy az adott vármegyére szóló vármegyebérlettel, a Magyarország24 napijegy az országbérlettel megegyező feltételek szerint használhatók fel helyközi utazásra. A Vármegye24 és a Magyarország24 napijegy a helyi közlekedésben alapvetően nem használható fel, kivéve, ha az adott település önkormányzata a tárgyi díjtermékek elfogadásáról dönt, melyet a Szolgáltató a honlapján feltüntet. A Vármegye24 és a Magyarország24 napijegy a helyközi járatok településen belüli szakaszain történő utazásra felhasználható.

A napijegyek kizárólag érvénytartam kezdete előtt, 20%-os kezelési költség levonásával válthatók vissza. A visszatérítéssel kapcsolatos további részletszabályokat a Szolgáltató Üzletszabályzatában teszi közzé.

**3. Több szolgáltatóra érvényes területalapú bérletek ára (forintban)**

A bérletekre alkalmazandó szabályokat a Szolgáltató az Üzletszabályzatában, Díjszabásában, míg az árképzésre vonatkozó szabályokat a jelen függelék alapján a Díjszabásában hirdeti meg.

A bérlet ára területenként külön-külön, de valamennyi területre azonos elvek szerint kerül megállapításra.

A Szolgáltató helyi közlekedési közszolgáltatással rendelkező települések esetében a helyi közlekedésért felelőssel (az önkormányzattal, vagy más helyi közlekedési szolgáltatóval) kötött megállapodás alapján a lenti táblázat szerinti területi érvényességű bérletekkel kombinált bérleteket is bevezethet. Az ilyen kombinált bérletek árának jelen függelékben meghatározott díjrészének és a helyi díjrésznek az összegét (a kombinált bérlet árát) az árváltozást megelőző legalább 30 nappal korábban köteles meghirdetni. A helyi közlekedésért felelős az esetleges árváltozásról a Szolgáltatót az árváltozás bevezetését megelőzően legalább 60 nappal korábban köteles tájékoztatni, melyet Szolgáltató haladéktalanul a Megrendelő, illetve az érintett társszolgáltatók tudomására hoz.

A bérletek kizárólag érvénytartam kezdete előtt, 20%-os kezelési költség levonásával válthatók vissza. A visszatérítéssel kapcsolatos további részletszabályokat a Szolgáltató Üzletszabályzatában teszi közzé.

**Több szolgáltatóra érvényes területi érvényességű „Vármegye- és Országbérlet” helyközi bérletek ára:**

|  |  |  |
| --- | --- | --- |
| Területi egység megnevezése | Teljes árú  30 napos területalapú bérlet (Ft) | Kedvezményes  30 napos területalapú  bérlet (Ft) |
| Bács-Kiskun | 9 450 | 945 |
| Baranya | 9 450 | 945 |
| Békés | 9 450 | 945 |
| Borsod-Abaúj-Zemplén | 9 450 | 945 |
| Csongrád-Csanád | 9 450 | 945 |
| Fejér | 9 450 | 945 |
| Győr-Moson-Sopron | 9 450 | 945 |
| Hajdú-Bihar | 9 450 | 945 |
| Heves | 9 450 | 945 |
| Jász-Nagykun-Szolnok | 9 450 | 945 |
| Komárom-Esztergom | 9 450 | 945 |
| Nógrád | 9 450 | 945 |
| Pest | 9 450 | 945 |
| Somogy | 9 450 | 945 |
| Szabolcs-Szatmár-Bereg | 9 450 | 945 |
| Tolna | 9 450 | 945 |
| Vas | 9 450 | 945 |
| Veszprém | 9 450 | 945 |
| Zala | 9 450 | 945 |
| Ország | 18 900 | 1 890 |

**Több szolgáltatóra érvényes területi érvényességű „Kutya Országbérlet” helyközi bérlet ára:**

|  |  |
| --- | --- |
| Területi egység megnevezése | Teljes árú 30 napos  területalapú bérlet (Ft) |
| Kutya Országbérlet | 1 890 |

**4. Budakeszi, Budaörs, Diósd, Gyál, Nagykovácsi, Pécel, Remeteszőlős, Solymár, Szigetszentmiklós és Törökbálint településekre** **közlekedő környéki (agglomerációs) autóbuszjáratokra érvényes helyközi jegyek és bérletek ára:**

|  |  |  |
| --- | --- | --- |
| **Díjtermék megnevezése** | **Ára** | **Kedvezményes ára** |
| **Helyszínen váltott vonaljegy ára** | **600 Ft** | **-** |
| **Környéki helyközi vonaljegy 1** | **400 Ft** | **200 Ft** |
| **Pest Vámegye24 napijegy** | **999 Ft** | **-** |
| **Magyarország24 napijegy** | **4 999 Ft** | **-** |
| **Pest vármegyebérlet (30 napos)** | **9 450 Ft** | **945 Ft** |
| **Országbérlet (30 napos)** | **18 900 Ft** | **1 890 Ft** |

***1*** *2024.03.18-tól a KÖFÁT/16220/2024/KSZFO számú ÉKM elrendelés alapján.*

A környéki helyközi vonaljegy csak az agglomerációs járatok Budapesten kívüli szakaszán érvényes.

A Helyszínen váltott vonaljegy, a Pest Vármegye24 és Magyarország24 napijegyek, a Pest Vármegye- és Országbérletek, valamint a Kutya Országbérlet az agglomerációs járatok teljes vonalán érvényesek.

Budapest közigazgatási határán belül érvényesek a BKK Zrt. jegyei és bérletei is. A BKK Zrt. viteldíjai a BKK Zrt. honlapján tekinthetőek meg.

**Pótdíjak**

|  |  |
| --- | --- |
| **Pótdíj mértéke** | **25 000 Ft** |
| **Pótdíj a helyszínen fizetve** | **12 000 Ft** |
| **Pótdíj 2 munkanapon belüli befizetés esetén** | **12 000 Ft** |
| **Kedvezményes pótdíj, pótdíjazás után vásárolt havi bérlet 2 munkanapon belüli bemutatása esetén** | **6 000 Ft** |
| **Kedvezményes pótdíj, pótdíjazás után vásárolt negyedéves, illetve szemeszterre szóló bérlet 2 munkanapon belüli bemutatása esetén** | **3 000 Ft** |
| **Kedvezményes pótdíj, pótdíjazás után vásárolt vissza nem váltható éves bérlet 2 munkanapon belüli bemutatása esetén** | **1 000 Ft** |
| **Késedelmi pótdíj mértéke** | **50 000 Ft** |
| **Eljárási díj mértéke éves, szemeszterre szóló és negyedéves bérletek 5 munkanapon belüli bemutatása esetén** | **1 000 Ft** |
| **Eljárási díj mértéke egyéb bérletek és arcképes igazolványok 5 munkanapon belüli bemutatása esetén** | **2 000 Ft** |

A pótdíjakkal kapcsolatos ügyintézés a BKK Zrt. Ügyfélszolgálatain történik.

**Egyéb díjak**

Bérletek cseréje vagy visszaváltása esetén a bérletet értékesítő szolgáltató díjszabásában meghatározott feltételek érvényesek.

**Budapest közigazgatási határán kívül érvényes környéki helyközi vonaljegyek szakaszhatárai**

|  |  |  |
| --- | --- | --- |
| **Viszonylat** | **Környéki helyközi vonaljegyek** | |
| 13 | Szerafin-villa | Diósd, Búzavirág utca |
| 13A | Szerafin-villa | Diósd, Sashegyi út |
| 22 | Országos Korányi Intézet | Budakeszi, Tesco áruház |
| 22A | Országos Korányi Intézet | Budakeszi, Dózsa György tér |
| 38 | Hárosi Csárda | Szigetszentmiklós, városháza |
| 38A | Hárosi Csárda | Lakihegy, Cseresznyés utca |
| 40 | Rupphegyi út | Budaörsi lakótelep |
| 40B | Rupphegyi út | Budaörsi lakótelep |
| 40E | Sasadi út | Budaörsi lakótelep |
| 55 | Kalász utca | Gyál, Vecsési út |
| 63 | Adyliget | Nagykovácsi, Tisza István tér |
| 64 | Örökzöld utca | Solymár, Auchan Áruház |
| 64A | Örökzöld utca | Solymár, Templom tér |
| 84E | Kapocs utca | Gyál, Deák Ferenc utca |
| 87 | Budaörsi repülőtér | Szép utca |
| 88 | Rupphegyi út | Szerafin-villa |
| 89E | Kalász utca | Gyál, Bem József u. |
| 94E | Kalász utca | Gyál, Vecsési út |
| 113 | Szerafin-villa | Diósd, Sashegyi út |
| 140 | Rupphegyi út | Törökbálint, bevásárlóközpont |
| 140A | Rupphegyi út | Budaörsi lakótelep |
| 140B | Budaörsi lakótelep | Törökbálint, bevásárlóközpont |
| 157 | Muflon utca | Solymár, Kerekhegy |
| 164 | Örökzöld utca | Solymár, PEMÜ |
| 169E | Színes utca | Pécel, Kun József utca |
| 172 | Sasadi út | Törökbálint vasútállomás |
| 173 | Sasadi út | Törökbálint vasútállomás |
| 187 | Budaörsi repülőtér | Kamaraerdő |
| 188 | Rupphegyi út | Budakeszi, Honfoglalás sétány |
| 188E | Sasadi út | Budakeszi, Honfoglalás sétány |
| 218 | Üröm vasúti megállóhely | Solymár, Auchan áruház |
| 222 | Országos Korányi Intézet | Budakeszi, Honfoglalás sétány |
| 238 | Hárosi Csárda | Szigetszentmiklós, kertváros |
| 240 | Rupphegyi út | Budaörsi lakótelep |
| 264 | Örökzöld utca | Solymár, PEMÜ |
| 272 | Sasadi út | Törökbálint, Márta utca |
| 278 | Hárosi Csárda (vissza: Vízművek lakótelep) | Szigetszentmiklós, Szabadság utca |
| 279 | Lakihegy, Cseresznyés u. | Auchan Sziget áruház |
| 279B | Lakihegy, Cseresznyés u. | Auchan Sziget áruház |
| 280 | Auchan Sziget áruház | Lakihegy, Cseresznyés u. |
| 280B | Auchan Sziget áruház | Lakihegy, Cseresznyés u. |
| 287 | Szép utca | Budaörsi lakótelep vá. |
| 294E | Kalász utca | Gyál, Vecsési út |
| 922 | Országos Korányi Intézet | Budakeszi, Dózsa György tér |
| 922B | Országos Korányi Intézet | Zsámbék, autóbusz-forduló |
| 938 | Hárosi Csárda | Szigetszentmiklós, városháza |
| 940 | Rupphegyi út | Budaörsi lakótelep |
| 956 | Színes utca | Pécel, Kun József utca |
| 963 | Adyliget | Nagykovácsi, Tisza István tér |
| 964 | Örökzöld utca | Solymár, PEMÜ |
| 972 | Rupphegyi út | Törökbálint, Nyár utca |
| 972B\* | Rupphegyi út | Törökbálint, Nyár utca |

\* Csak Budapest – Törökbálint irányban közlekedik!

# 2. számú függelék – Egyéb díjak

1. Útipoggyász és élő állatok fuvarozásának, illetve továbbításának díja a helyközi menetrend szerinti autóbusz-közlekedésben viszonylattól függetlenül egységesen 500 Ft.

Kutyaszállításért és az autóbuszba bevitt, a kézipoggyásznál nagyobb tömegű vagy terjedelmű csomagok, valamint a csomagtérben szállított, összecsukható kerékpár továbbításáért az útipoggyász fuvarozására meghatározott díjat kell fizetni. A segítő kutya kiképzésének, vizsgáztatásának és alkalmazhatóságának szabályairól szóló rendelet szerinti segítő kutya, továbbá a rendőrségi (vám- és pénzügyőrségi) szolgálati kutya szállítása díjtalan.

2. Egyes menetrendben meghirdetett járatokon, kerékpár szállítására alkalmas autóbuszokon, illetve az erre a célra szolgáló vonóhorgos szállítóeszközök igénybevételével, útipoggyászként történő kerékpárszállítás díja – a célállomás távolságától függetlenül – 500 Ft/alkalom. A kerékpárjegy megvásárlására a speciális feltételek miatt csak elővételben van mód, visszaváltására csak a szállítás Szolgáltató hibájából eredő meghiúsulása esetén van lehetőség.

# 3. számú függelék – Tájékoztató Budapest-bérletről

1. A Szolgáltató tájékoztatóiban és menetrendi kiadványaiban az alábbi tartalommal tünteti fel az érvényes Budapest-bérlettel – a személyszállítási szolgáltatásokról szóló 2012. évi XLI. törvény alapján a Fővárosi Önkormányzat, valamint a közlekedésért felelős miniszter között a helyi személyszállítás helyközi járattal történő lebonyolítására létrejött megállapodásban (a továbbiakban: megállapodás) foglaltak szerint - többletszolgáltatásként igénybe vehető helyközi autóbuszvonalak szolgáltatásait:

*a)* a vonal menetrendi száma,

*b)* a belső végállomás, a közbenső menetrendi megállóhelyek és a Budapest közigazgatási határán belüli útvonal és utolsó megállóhely megjelölése, a megállási, le- és felszállási korlátozások feltüntetésével,

*c)* a Budapest közigazgatási határán belüli utolsó megállóhelyet követő útvonalszakasz,

*d)* a Budapest-bérletek - a fővárosi önkormányzat rendeletében meghatározott - típusai, árai.

# 4. számú függelék – A Budapest közigazgatási határát átlépő, vagy csak azon kívül közlekedő környéki (agglomerációs) autóbuszjáratokon elfogadott díjtermékek meghatározása (Budakeszi, Budaörs, Diósd, Gyál, Nagykovácsi, Pécel, Remeteszőlős, Solymár, Szigetszentmiklós és Törökbálint településekre)

1.1. Az egyes jegyek és bérletek érvényességi területét, tarifahatárát a következők szerint kell megállapítani:

a) Budapest-bérletek és Budapest-jegyek:

Budapest közigazgatási határán belül érvényes, a tarifahatárt jelentő megálló legfeljebb Budapest közigazgatási határán van. Egyedi esetben a tarifahatárt jelentő megálló Budapest közigazgatási határán túli első megálló is lehet, amennyiben abból a megállóból Budapest közigazgatási területén lévő lakóterület vagy munkahely rövidebb gyaloglási távolságra helyezkedik el.

b) Helyszínen váltott vonaljegy:

Az autóbusz fedélzetén váltott vonaljegy a vonal teljes hosszán érvényes utazásra.

c) Környéki helyközi vonaljegy:

A Környéki helyközi vonaljegyek csak az agglomerációs járatok Budapesten kívüli szakaszán érvényesek.

d) Pest vármegyebérlet, országbérlet, valamint Pest vármegye24, Magyarország24 napijegy:

A környéki (agglomerációs) autóbuszjáratok vonalainak teljes szakaszán érvényesek utazásra.

Az egyes jegyek és bérletek érvényességi területét, tarifahatárát a közlekedési Szolgáltató utazási feltételei között közzéteszi.

1.2. Aki a főváros közigazgatási határán belül érvényes bérlettel, jeggyel rendelkezik, de a közigazgatási határon kívüli szakaszra érvényes bérlete nincs, útját egy helyszínen váltott vonaljegy vagy egy környéki helyközi vonaljegy érvényesítésével folytathatja.